Source: http://www.porada.sk/archive/index.php/t-15489.html
Timestamp: 2015-03-03 03:10:05+00:00

Document:
IČO, DIČ, IČ DPH kto, kde a prečo? [Archív] - PORADA.sk
PORADA.sk > PORADY > Rôzne Porady > Účtovníctvo a dane > IČO, DIČ, IČ DPH kto, kde a prečo?
Klikne pre zoradenie od najlepšej odpovede: : IČO, DIČ, IČ DPH kto, kde a prečo?
Jana Acsová01.12.05, 09:42IČO, DIČ, IČ DPH v roku 2005
Zmeny právnych predpisov v roku 2005 sa dotkli aj povinného uvádzania identifikačných čísel podnikateľských a daňových subjektov na dokladoch.
Zmeny boli zaznamenané v nasledujúcich oblastiach:
- Zákon SNR č. 511/1992 Zb. o správe daní a poplatkov a o zmenách v sústave finančných orgánov bol zmenený a doplnený zákonmi NR SR č. 679/2004 Z.z. a 68/2005 Z.z. (ďalej aj Zákon o správe daní a poplatkov), - Vyhláška MF SR č. 55/1994 Z.z. o spôsobe vedenia evidencie tržieb elektronickou registračnou pokladnicou platí v znení vyhlášky MF SR č. 735/2004 Z.z. (ďalej aj Vyhláška).
Zmeny sa okrem iného dotkli aj používania a uvádzania daňového identifikačného čísla na dokladoch (§ 31 ods. 11 Zákona o správe daní a poplatkov), na dokladoch vyhotovených elektronickou registračnou pokladnicou (ďalej aj ERP) a na páskach dennej a mesačnej uzávierky vyhotovenej pokladnicou (§ 2 doplnené písm. i) s následnou zmenou označenia nadväzujúcich bodov j) – u) a doplnenie bodov 7-11 v písm. j), zmena § 3 a 3b Vyhlášky). Potrebu identifikácie podnikateľských subjektov pre účely dane a registrácie podnikateľskej činnosti nie je potrebné v kontexte tohto článku osobitne rozoberať. Všetci sme si zvykli na skutočnosť, že každé oficiálne podnikanie so sebou prináša potrebu registrácie tejto činnosti, ktorá je spojená:
- s identifikáciou podnikateľského subjektu a pridelením identifikačného čísla organizácie – IČO,
- s daňovou registráciou výkonu činnosti a získaného povolenia alebo oprávnenia na podnikanie, ktoré sú spojené s pridelením daňového identifikačného čísla – DIČ. Cieľom tohto príspevku, je sprehľadniť povinnosti podnikateľských subjektov ohľadom použitia prideleného identifikačného čísla a to v nadväznosti na ďalšie povinnosti vyplývajúce z registrácie platiteľa DPH a používateľa elektronickej registračnej pokladnice. Registrácia pri zahájení činnosti
Zahájenie podnikateľskej činnosti subjektu je spojené s pridelením identifikačného čísla organizácie, ktoré má evidenčný význam. Do obchodného a živnostenského registra sa povinne okrem iného zapisuje aj toto pridelené číslo známe pod skratkou IČO. IČO je prideľované nasledovne:
- právnickým osobám zapísaným do obchodného registra – súdom,
- podnikateľom podnikajúcim na základe živnostenského oprávnenia – okresným úradom,
- podnikateľom podnikajúcim na základe iného než živnostenského oprávnenia – štatistickým úradom,
- ostatným právnickým osobám (závisí od ich formy, či sa jedná o rozpočtovú organizáciu, účelové spoločenstvo, záujmové združenie a pod.) – krajským alebo štatistickým úradom.
Subjekty, ktorým nebolo pridelené identifikačné číslo pri vzniku, sú povinné do desiatich dní nahlásiť štatistickému úradu svoj vznik a ďalšie skutočnosti potrebné na pridelenie identifikačného čísla a zapísanie do registra organizácií.
Registrácia u miestne príslušného správcu dane
1. Daňové identifikačné číslo
Ak právnická alebo fyzická osoba začne podnikať, t.j. samostatne vykonávať sústavnú činnosť vo vlastnom mene a na vlastnú zodpovednosť za účelom dosiahnutia zisku, je povinná sa registrovať u miestne príslušného správcu dane do 30 dní. Rovnako postupuje právnická osoba po zápise do obchodného registra a fyzická osoba, ktorej vzniklo živnostenské oprávnenie. Týmto právnickým a fyzickým osobám plynie rovnaká 30 dňová lehota od vzniku oprávnenia, ako aj osobe, ktorej príjmy, majetok alebo činnosti priamo podliehajú dani (daňovník) ak začne vykonávať činnosť alebo poberať príjmy podliehajúce dani. Skrátená 15 dňová lehota platí pre platiteľa dane, ktorému vznikne povinnosť zrážať daň alebo preddavky na ňu, alebo daň vyberať. Bližšie viď § 31 Zákona o správe daní a poplatkov.
Správca dane pridelí zaregistrovanému daňovému subjektu daňové identifikačné číslo známe pod skratkou DIČ a o vykonanej registrácii mu vydá osvedčenie, na ktorom uvedie identifikačné číslo pre konkrétny druh dane.
Osvedčenie o registrácii dokumentuje registráciu na dane, u ktorých sa podnikateľ stáva daňovým subjektom, pričom to môže byť daňovník, ktorý platí daň z vlastných príjmov (je daňovníkom pre účely dane z príjmov), z príjmov iného daňovníka (napríklad daň z príjmov zo závislej činnosti odvádzanú z príjmov podľa § 5 Zákona č. 595/2003 Z.z. o dani z príjmov v platnom znení (ďalej aj ZDP), daň z príjmu vyberanú zrážkou podľa § 43 ZDP a pod.).
2. Identifikačné číslo pre daň
Zdaniteľná osoba, ktorá splní podmienku obratu podľa § 4 ods. 1 Zákona č. 222/2004 Z.z. o dani z pridanej hodnoty v platnom znení (ďalej aj ZDPH), je povinná podať miestne príslušnému daňovému úradu žiadosť o registráciu pre daň do dvadsiateho dňa nasledujúceho kalendárneho mesiaca. Účastníkom združenia sa do obratu započítava obrat jednotlivých osôb aj obrat zo spoločného podnikania a žiadosť o registráciu pre daň podávajú jednotlivo. Platí tu ešte osobitná povinnosť pre neplatiteľa DPH, ktorý uzatvorí zmluvu o združení s platiteľom. Povinná lehota na podanie žiadosti o registráciu je 10-dňová a začína plynúť odo dňa uzavretia zmluvy o združení (bližšie viď § 4 ods. 2, 3 ZDPH). Okrem povinnej registrácie zákon umožňuje zdaniteľným osobám, čiže osobám, ktoré vykonávajú nezávisle akúkoľvek ekonomickú činnosť bez ohľadu na účel alebo výsledky tejto činnosti, dobrovoľn

References: § 3
 § 31
 § 5
 § 43
 § 4
 § 4